Tuddal (film)

Tuddal er en norsk skrekkfilm/splatterfilm regissert av David Solbjørg og Kjetil Kolbjørnsrud. Filmen hadde premiere 12. desember 2009 på Filmens Hus i Oslo.

 Handling 
IT-konsulenten Kalle vinner et luksus hytteopphold på fjellet. Han tar med seg en hel vennegjeng, men ikke lenge etter at de har kommet frem, begynner merkelig ting å skje. Det blir ikke bedre da den lettere alkoholiserte Bjarne finner ut at bilene er borte og de ikke har dekning på mobiltelefonene. De blir drept en etter en, og det er usikkert hvor mange som overlever.

 Produksjonen 
Filmen er en lavbudget amatørfilm laget av en vennegjeng fra Vestby i Akershus og Notodden i Telemark. Etter som tiden gikk viste det seg at filmen ble lengre og bedre enn først antatt. Allerede før prosjektet var ferdig fikk det oppmerksomhet i mediene. Lokalavisene Telen og Østlandets Blad skrev flere artikler om filmen både i trykket versjon og i nettavisene. Det var dagen før premieren et intervju med David Solbjørg og Kjetil Kolbjørnsrud og et innslag om filmen på Filmpolitiet på NRK P3.

Filmen og lydsporet til filmen distribueres internasjonalt via Amazon.com.

 Rolleliste 
 Skuespiller  RolleAlexander Roald  Bjarne  Sten Anfinsen  Bygdekar 1 Marit Soldal  Bertine Madeleine Roald  Alexandra David Sòlbjørg  Lukas Nicholay Roald  Georg Roger Bergland  Niels Camilla Rosenberg  Juni Kjetil Kolbjørnsrud  Kalle Cecilie Verene Vøyum  Tysk turist 1 Joakim Sehl  Tysk turist 2 

 Eksterne lenker 

 Østlandets blad: Vennegjeng fra Vestby og Ås med splatterfilm, 10.12.09
 Anmeldelse av filmen på NordicFantasy.info 

Kategori:Filmer fra 2009
Kategori:Norske filmer fra 2000-årene
Kategori:Norske skrekkfilmer
Kategori:Norskspråklige filmer